Jalutasime Saaremaal Mustjala lähedal karstialal oleval matkarajal. Tulin mäest alla, minust paremal oli väike sisse vajunud koht nagu tekkiv karstilehter, jõudsin sellega kohakuti ja tundsin nagu oleks millegi seest läbi läinud, kehaga tundsin hetkeks takistust nagu veest läbi minnes ja kätes oli selline surin nagu elektrilöögi puhul (tean sest olen neli korda särtsu saanud). Jäin kohe seisma, astusin sammu tagasi, tundsin veel korra hästi nõrgalt ja siis see tunne kadus. Ei tea kas see võis olla ka  tingitud mingist energiasambast, käisin sellest kohast hiljuti mitu korda üle aga enam ei tundnud midagi. Kui seal on või oli mingi energia vool, olin siis mina sel hetkel vastuvõtlikum või oli see vool tugevam, ei oska öelda aga väga huvitav tunne oli.